armvectores/hy_wikipedia_2023 huggingface dataset:
Ագալեգա

Ագալեգա (ֆր.՝ Agaléga), կղզիներ Հնդկական օվկիանոսի արևմտյան մասում (Հյուսիսային կղզի և Հարավային կղզի), գտնվում է Մադագասկարից 800 կմ հյուսիս-արևելք և Մավրիկիոսից՝ 1100 կմ հյուսիս։ Կառավարվում է որպես Մավրիկիոսի ինքնավար արտաքին կղզիներ։


== Աշխարհագրություն ==
Ընդհանուր տարածքը 24 կմ² է (որից 14.3 կմ²-ին Հյուսիսային կղզին է, իսկ 9,7 կմ² -ը՝ Հարավային կղզին)։ Կան տվյալներ 70 կմ² մակերեսի մասին, սակայն, հաշվի առնելով կղզիների արբանյակային պատկերները, դրանք կարծես շատ գերագնահատված են։ Հյուսիսային կղզին 12,5 կմ երկարություն և 1,5 կմ լայնություն ունի, իսկ Հարավային կղզին՝ 7 կմ երկարություն և 4,5 կմ լայնություն։
Կղզիների կլիման տաք և խոնավ է, տարեկան միջին ջերմաստիճանը 26 °C է՝ սկսած 22,5 °C- ից մինչև 30,6 °C: Տարվա ամենատաք ամիսը ապրիլն է։
Բուսականությունը ներկայացված է մանգրաների անտառներով և կոկոսյան արմավենիներով։ Կղզին ապրում է Phelsuma borbonica - Phelsuma borbonica agalegaefelsum մողեսի էնդեմիկ ենթատեսակը։


== Բնակչություն ==
Կղզիների բնակչությունը 2010 թվականի դրությամբ կազմում է 289 մարդ։
Հյուսիսային կղզում գտնվում է տարածքի վարչական կենտրոնը` Վին-Սինք գյուղը, ինչպես նաև Լա Ֆորչե գյուղը։ Հարավային կղզում գտնվում է Սանտա Ռիտա գյուղը։


== Տնտեսություն ==
Կղզիների տնտեսությունը հիմնված է կոկոսի ծառի մշակման և կոկոսի յուղի և կոպրայի արտադրության վրա։
Կղզիների բնակավայրերը կապված են ավազոտ և բուստային ճանապարհներով։ Մավրիկիոսի հետ հաղորդակցությունն իրականացվում է ծովային և օդային ճանապարհով։ Հյուսիսային կղզին ունի թռիչքուղի, որը կարող է ընդունել փոքր ինքնաթիռներ։ Կղզիներում նավահանգիստ չկա, Հյուսիսային կղզու հյուսիսային ծայրամասում կա միայն կառանման տեղ։
Որոշ ժամանակ կղզում կանխիկ արտարժույթ չի եղել, բոլոր վճարումները կատարվել են մավրիտանական  ​​կառավարության կտրոններով, որոնք տրամադրվել են աշխատող կղզիաբնակներին։
Հյուսիսային կղզում կա դպրոց, ոստիկանության բաժանմունք, օդերևութաբանական կայան և բժշկական կենտրոն։ Ջրհորդաններից հավաքվող անձրևաջրերը օգտագործվում են որպես խմելու ջուր։ Այլ նպատակների համար օգտագործվում է ջրհորի ջուրը։ Էլեկտրաէներգիան ապահովում են դիզելային գեներատորները, այն մատակարարվում է միայն որոշակի ժամերի։


== Ծանոթագրություններ ==
Հին հայկական հեթանոսական կրոն

Հին հայկական կրոնը ձևակերպվել էր հայկական ցեղերի կրոնական ըմբռնումների հիման վրա և Մերձավոր արևելյան միջավայրում՝ կրելով վերջինիս զգալի ազդեցությունը։ Եթե նախորդ շրջանում (6-4-րդ դարեր) հայկական կրոնի մեջ դեռևս գերակշռում էին բնապաշտական և կոսմոգոնիական պատկերացումներն ու նրա մեջ որորշակի երևում էին նաև հայ ժողովրդի կազմի մեջ մտած առաջին ցեղախմբերի տեղական աստվածությունների հետքերը, ապա այժմ վերջնականապես ձևավորվել էր ամբողջ հայ ժողովրդին պատկանող մարդակերպ աստվածների մի համակարգ, որը միավորվել էր ոչ միայն ազգակցական ընդհանուր կապերով, հայր աստծու գլխավորությամբ, այլև նվիրապետական սկզբունքներով, երբ յուրաքանչյուր աստծու կամ աստվածուհու հատկացվում էր իր որոշակի տեղը և դերը, որոնք ավելի ընդհանրացված, հաճախ վերացական բնույթ էին կրում և ընդգրկում էին ոչ միայն բնության երևույթների, այլև հասարակական հարաբերությունների ոլորտները։
Հայկական աստվածների համակարգը կամ պանթեոնը բաղկացած էր բազմաթիվ աստվածություններից, որոնք կապեր և զուգահեռներ ունեին փոքրասիական և իրանական միջավայրում։


== Աղբյուրներ ==
Հայ ժողովրդի պատմություն
Վերին շեն (Քաշաթաղի շրջան)

Անվան այլ կիրառումների համար տե՛ս՝ Վերին շեն (այլ կիրառումներ)
Վերիշեն, գյուղ Արցախի Հանրապետության Քաշաթաղի շրջանում։ 
Հիմնաշեն, Շալուա և Քարուտ գյուղերի հետ միասին կազմում է Շալուա համայնքը։ 
2000 թվականի մարտի 10-ին Վելիբեյլին վերանվանվել է Վերիշեն։


== Պատմություն ==
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Վերիշեն համայնքի բնակչության թվաքանակը կազմում էր 20 մարդ, կա 5 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==
Ջոզեֆ Հունարց

Ջոզեֆ Հունարց (ֆր.՝ Joseph J. Hunaerts, հուլիսի 6, 1912(1912-07-06), Բրյուսել, Բելգիա - մարտի 19, 1979(1979-03-19)), բելգիացի աստղագետ, աշխատել է Բելգիայի թագավորական աստղադիտարանում։
1936 թվականին ավարտելով Բրյուսելի համալսարանը՝ սկսեց աշխատել Բելգիայի թագավորական աստղադիտարանում։
Համաձայն Փոքր մոլորակների կենտրոնի տվյալների՝ հայտնաբերել է երկու աստերոիդ 1936 թվականին։
Վահե Օշական

Վահե Օշական  (արևմտահայերեն՝ Վահէ Օշական, (հոկտեմբերի 9, 1922(1922-10-09), Պլովդիվ, Բուլղարիայի թագավորություն - հունիսի 30, 2000(2000-06-30), Ֆիլադելֆիա, Փենսիլվանիա, ԱՄՆ), սփյուռքահայ բանաստեղծ, արձակագիր։
Հակոբ Օշականի որդին է։


== Կենսագրություն ==
Վահե Օշականը ծնվել է Բուլղարիայի Ֆիլիպե քաղաքում (այժմ՝ Պլովդիվ), գրող Հակոբ Օշականի ընտանիքում։ 1933 թվականին ավարտել է Կիպրոսի Մելքոնյան կրթական հաստատությունը, 1939 թվականին՝ Երուսաղեմի անգլիական Սեն Ջորջ քոլեջը, 1951 թվականին՝ Սորբոնի համալսարանը։ 1960-1975 թվականներին դասախոսել է Բեյրութի ամերիկյան միջազգային քոլեջում, 1962-1975 թվականներին՝ ամերիկյան համալսարանում, 1972-1975 թվականներին՝ Հայկազյան քոլեջում, եղել է հայագիտական բաժնի տնօրենը, 1976-1982 թվականներին՝ Ֆիլադելֆիայի Փենսիլվանիա համալսարանի հայագիտության ամբիոնում, 1985-1988 թվականներին՝ Քալիֆորնիայի Բերքլի համալսարանում։ Եղել է ՀՀԴ կուսակության «Բագին» ամսաթերթի խմբագրական կազմում։ 1987 թվականին հիմնել և խմբագրել է «Լաստ» բանաստեղծական ու քննադատական անգլերեն տարեգիրքը։ Խմբագրել է «Քրիստափոր Միքայէլեան. Ամբողջական երկեր» (1990) հատորը և Հակոբ Օշականի «Երեք թատերախաղերը » (1991)։


== Ստեղծագործությունները ==


=== Բանաստեղծական երկեր ===
Քաղաքը
Ահազանգ
Ճամբորդը


=== Վեպ /արձակ գրություններ ===
Փախստականը
Թակարդին շուրջ
Սերունդներ


== Ծանոթագրություններ ==


== Արտաքին հղումներ ==
http://www.podcastdirectory.com/podshows/5009922 Archived 2010-02-07 at the Wayback Machine.
http://armenian-poetry.blogspot.com/2008/11/blog-post_28.html
Թոլանդ շրջան (Կոնեկտիկուտ)

Թոլանդ շրջան (անգլ.՝ Tolland County), ԱՄՆ Կոնեկտիկուտ նահանգի 9 վարչական միավորներից մեկը։ Ընդհանուր տարածությունը 1062 կմ² է, բնակչությունը՝ 152691 մարդ (2010 թ. տվյալներով)։ Շրջկենտրոնն է Ռոքվիլ բնակավայրը։ Կազմավորվել է 1785 թ.։
Վալդեպենիաս դե լա Սիեռա

Վալդեպենիաս դե լա Սիեռա (իսպ.` Valdepeñas de la Sierra)՝ բնակավայր և մունիցիպալիտետ Իսպանիայում։ Գտնվում է Գվադալախարա գավառում, ինքնավար Կաստիլյա Լա Մանչա մարզում։ Մունիցիպալիտետի մի մասը գտնվում է Լա Սեռանյա շրջանում։ Տարածքը զբաղեցնում է 70 կմ։ Բնակչությունը` 201 մարդ (2010 թվականի տվյալներով)։ Գտնվում է պրովինցիայի վարչական կենտրոնից 472 կմ հեռավորության վրա։
Դանի Սեբալյոս

Դանի Սեբալյոս (իսպ.՝ Daniel Ceballos Fernández, օգոստոսի 7, 1996(1996-08-07), Ուտրերա), իսպանացի պրոֆեսիոնալ ֆուտբոլիստ։ Ներկայումս հանդես է գալիս «Ռեալ Մադրիդի» կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==
2004 թվականին՝ 8 տարեկան հասակում Սեբալյոսը միացել է «Սևիլյայի» ակադեմիային, սակայն այնտեղից հեռացվել է 2009 թվականին բրոնխաբորբի պատճառով։


=== «Ռեալ Բետիս» ===
2011 թվականին Սեբալյոսը միացել է «Բետիսին»։ 2014 թվականի փետրվարի 22-ին առաջին պրոֆեսիոնալ պայմանագիր է կնքել ակումբի հետ։ Թիմի կազմում իր դեբյուտը նշել է 2014 թվականի ապրիլի 26-ին՝ «Ռեալ Սոսիեդադի» դեմ խաղում։ Դեկտեմբերի 21-ին Սեբալյոսը խփեց իր առաջին պրոֆեսիոնալ գոլը՝ գրավելով «Ռասինգ Սանտանդերի» դարպասը Սեգունդայի խաղում։
2015 թվականի հոկտեմբերի 15-ին երկար բանակցություններից հետո Սեբալյոսը երկարաձգեց իր պայմանագիրը «Բետիսի» հետ մինչև 2020 թվականը։
2016-2017 մրցաշրջանում Սեբալյոսը մասնակցեց 31 խաղի և դարձավ 2 գոլի ու 2 գոլային փոխանցման հեղինակ։ Հաջող կատարած անցումներով այս մրցաշրջանում նա 4-րդն էր Լա Լիգայում։


=== «Ռեալ Մադրիդ» ===
2017 թվականի հուլիսի 14-ին Սեբալյոսը 6 տարվա պայմանագիր կնքեց «Ռեալ Մադրիդի» հետ։ Ակումբը նրա համար վճարեց 17 միլիոն եվրո։


== Միջազգային կարիերա ==
2014 թվականի նոյեմբերի 5-ին Սեբալյոսը առաջին անգամ հրավիրվեց Իսպանիայի մինչև 19 տարեկանների հավաքական։ 2015 թվականին Իսպանիայի մինչև 19 տարեկանների հավաքականի կազմում դարձավ Եվրոպայի չեմպիոն։
Իսպանիայի մինչև 21 տարեկանների հավաքականի կազմում դեբյուտը նշել է 2015 թվականի մարտի 26-ին՝ փոխարինելով Սամու Կաստիլյեխոյին Նորվեգիայի դեմ ընկերական խաղում։ Այս հավաքականի կազմում նա մասնակցեց 2017 թվականի Եվրոպայի մինչև 21 տարեկանների առաջնությանը և նվաճեց արծաթե մեդալ։ Սեբալյոսը նաև ճանաչվեց այս առաջնության լավագույն ֆուտբոլիստ և ներառվեց առաջնության խորհրդանշական հավաքականում։


== Վիճակագրություն ==


=== Ակումբային վիճակագրություն ===
2017 թվականի հուլիսի 14-ի դրությամբ


== Նվաճումներ ==


=== Ակումբային ===


====== «Բետիս» ======
Սեգունդա Դիվիզիոն. 2014-2015


=== Միջազգային ===


====== Իսպանիա (մինչև 19) ======
ՈՒԵՖԱ Եվրոպայի մինչև 19 տարեկանների առաջնություն. 2015


=== Անհատական ===
Եվրոպայի մինչև 21 տարեկանների առաջնության լավագույն ֆուտբոլիստ. 2017
Եվրոպայի մինչև 21 տարեկանների առաջնության խորհրդանշական հավաքական. 2017


== Ծանոթագրություններ ==


== Արտաքին հղումներ ==
Սեբալյոսի պաշտոնական Տվիտերի էջը
Սեբալյոսի պաշտոնական Ինստագրամի էջը
Սեբալյոսը transfermarkt-ում
Սեբալյոսը soccerbase.com-ում
Սեբալյոսը WhoScored.com կայքում
Սեբալյոսը Ռեալ Մադրիդի պաշտոնական կայքում
Սեբալյոսը ՈՒԵՖԱ-ի պաշտոնական կայքում
Սեբալյոսը ՖԻՖԱ-ի պաշտոնական կայքում(չաշխատող հղում)
Համլետ Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Համլետ Արմենակի Խաչատրյան (մարտի 25, 1951(1951-03-25), Եղեգնաձոր, Հայկական ԽՍՀ, ԽՍՀՄ - 2017), հայ ճարտարապետ, դասախոս։ Հայաստանի ճարտարապետների միության անդամ (1984)։


== Կենսագրություն ==
1974 թվականին ավարտել է Երևանի պոլիտեխնիկական ինստիտուտը։ 1973-1980 թվականներին եղել է Հայշինճարտ գիտահետազոտական ինստիտուտի կրտսեր գիտաշխատող, նախագծի գլխավոր ճարտարապետ։ 1980 թվականին Լայպցիգի միջազգային տոնավաճառի հայկական տաղավարի գլխավոր ճարտարապետ,1980-1984 թվականներին՝ Պատմության և մշակույթի հուշարձանների պահպանության և օգտագործման վարչության նախագծային ինստիտուտի նախագծի գլխավոր ճարտարապետ։ 1984-1988 թվականներին նույն վարչության «Արագածոտն» արվեստանոցի գլխավոր ճարտարապետ, տնօրեն։ 1989 թվականին Հայպետնախագիծ ինստիտուտում Սպիտակ քաղաքի նախագծի գլխավոր ճարտարապետ։ 1990-1992 թվականներին Ճարտարապետների միջազգային ակադեմիայի արվեստանոցի վարիչ (IAA, Սոֆիա, Բուլղարիա)։ 1993-1995 թվականներին IAA-ի Ուկրաինայի մասնաճյուղի գլխավոր ճարտարապետ (Կիև)։ 1996-1997 թվականներին եղել է ՀՀ Արագածոտնի մարզպետարանի քաղաքաշինության բաժնի պետը։ 1998 թվականից դասախոսել է ԵՊՃՇՀ-ում։ 1998-2000 թվականներին` եղել է Երևանի գլխավոր ճարտարապետ։


== Ստեղծագործական գործունեություն ==
Կազմել է Պարույր Սևակ գյուղի (Արարատի մարզ) գլխավոր հատակագիծը (1980), Նոր Սպիտակի գլխավոր հատակագիծն ու մանրամասն հատակագծման (1989) նախագծերը։
Խաչատրյանի նախագծերով Երևանում իրականացվել են «Երևան» հյուրանոցի (1999-2000), Արարատյան թեմի առաջնորդարանի (1980-1981), Շուշիում՝ «Խանի աղջկա պալատի» (2002) վերակառուցումները, Ժնևում՝ «Ֆրանկ Մյուլլեր» կենտրոնի համալիրի գլխավոր հատակագիծն ու կառուցապատումը (2004), կառուցվել Գառնիի ամրոցի (1982), Գլաձորի համալսարանի (1984, ՀԼԿԵՄ մրցանակ՝ 1985) թանգարանները, Աշտարակում՝ Սուրբ Սարգիս եկեղեցին (1985), երկրաշարժի զոհերի հուշարձանը Բելգրադում (1990) և այլն։
Ձևավորել է «Լայպցիգ-80» միջազգային ցուցահանդեսի հայկական տաղավարը։


== Մրցանակներ ==
1973-1980 թվականներին Հանրապետական միութենական տասնյակ մրցույթների մրցանակակիր
1981 թվականին «Տարվա լավագույն աշխատանք» մրցանակի դափնեկիր
1985 թվականին ՀԼԿԵՄ-ի դափնեկիր։ Երիտասարդության համաշխարհային մոսկովյան փառատոնի դափնեկիր
1991 թվականին Ճարտարապետների միջազգային բիենալեի (INTERARCH-91) «Մեծ արծաթե» մեդալի մեդալակիր
Երևանի հյուսիսային մուտքի համալիրի նախագիծ-մրցույթ, առաջին մրցանակ


== Ծանոթագրություններ ==
Տոկբերդինո

Տոկբերդինո (ռուս.՝ Токбердино, բաշկիրերեն՝ Туҡбирҙе), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 520 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալ-Ադյանով (Դուբովսկի շրջան)

Սալ-Ադյանով (ռուս.՝ Сал-Адьянов), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Անդրեևսկի գյուղական համայնքի կազմի մեջ։
Սվինուխա (Չյորնայա Կալիտվայի վտակ)

Անվան այլ կիրառումների համար տե՛ս՝ Սվինուխա (այլ կիրառումներ)Սվինուխա (ռուս.՝ Свинуха), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Չյորնայա Կալիտվա գետի աջ ափում՝ 52 կմ հեռավորության վրա։ Գետի երկարությունը 27 կմ է, ավազանի տարածքը 304 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101212107000004492
Հիդրոլոգիական ուսումնասիրությունների կոդը - 107000449
Ավազանի կոդը - 05.01.01.012
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերգեյ Բելով

Սերգեյ Ալեքսանդրովիչ Բելով (ռուս.՝ Серге́й Алекса́ндрович Бело́в, հունվարի 23, 1944(1944-01-23), Նաշչոկովա, Շեգարսկի շրջան, Նովոսիբիրսկի մարզ, ՌԽՖՍՀ, ԽՍՀՄ - հոկտեմբերի 3, 2013(2013-10-03), Պերմ, Ռուսաստան), խորհրդային բասկետբոլիստ, մարզիչ, 1972 թվականի օլիմպիական չեմպիոն, աշխարհի կրկնակի չեմպիոն (1967 և 1974), 20-րդ դարի ամենահայտնի խորհրդային և եվրոպական բասկետբոլ խաղացողներից մեկը, ԽՍՀՄ սպորտի վաստակավոր վարպետ (1969), ԽՍՀՄ վաստակավոր մարզիչ, Ռուսաստանի վաստակավոր մարզիչ (1994), Ռուսաստանի Դաշնության ֆիզիկական կուլտուրայի վաստակավոր գործիչ, Բասկետբոլի փառքի սրահի անդամ։


== Կենսագրություն ==
Սերգեյ Բելովը ծնվել է 1944 թվականի հունվարի 23-ին Նաշչեկովո գյուղում (այժմ՝ Տոմսկի մարզ) Ալեքսանդր Ալեքսանդրովիչի (1906-1973) և Վալերիա Իպոլիտովնայի (1909-1998) ընտանիքում։


===== Ընտանիք =====
Սերգեյ Ալեքսանդրովիչ Բելովի հայրը ծնվել է 1906 թվականին, մայրը՝ 1909 թվականին, երկուսն էլ շատ շուտ կորցրել են ծնողներին։ Հայրն ավարտել է Լենինգրադի անտառտնտեսության ակադեմիան` անտառային տնտեսության ճարտարագետի որակավորում ստանալով։ Մայրը Լենինգրադի պետական համալսարանի մանկավարժական ֆակուլտետի շրջանավարտ էր՝ կենսաբանություն մասնագիտությամբ։ Ընտանիքում կար երկու դուստր, որոնք մահացել են Լենինգրադի առաջին շրջափակման ձմռանը, ինչպես նաև որդի՝ Ալեքսանդր։ Պատերազմից առաջ Սերգեյի հայրը դահուկավազքիմ Լենինգրադի չեմպիոն էր։


=== Կրթություն ===
Ավարտել է МОГИФК–ը «մարզիչ-ուսուցիչ» մասնագիտությամբ (1977)։


== Ծանոթագրություններ ==
Գառնիկ Գիլոյան

Գառնիկ Հարությունի Գիլոյան (նոյեմբերի 10, 1937(1937-11-10), Օլավերդ, Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ), հայ անասնաբույծ-ընտրասերումնաբան։ Գյուղատնտեսական գիտությունների դոկտոր (1987), պրոֆեսոր (1989)։ ՀԳԳԱ թղթակից անդամ (1994)։ Հայաստանի Հանրապետության կենդանաբուժական բժշկագիտության գիտությունների միջազգային ակադեմիայի ակադեմիկոս (2010)։


== Կենսագրություն ==
Գառնիկ Գիլոյանը ծնվել է 1937 թվականի նոյեմբերի 10-ին, Ախալքալաքի շրջանի Օլավերդ գյուղում։ 1962 թվականին ավարտել է Երևանի անասնաբուծական-անասնաբուժական ինստիտուտը։ 1976-1978 թվականներին աշխատել է Չադի ազգային համալսարանում։ 1968-1976 թվականներին և 1978 թվականից՝ աշխատել է Երևանի անասնաբուծական-անասնաբուժական ինստիտուտի (1994 թվականից՝ Հայկական գյուղատնտեսական ակադեմիա) գյուղատնտեսական կենդանիների բուծման ամբինում։ 1990-1997 թվականներին եղել է վարիչ, 2001-2003 թվականներին՝ Հայկական գյուղատնտեսական ակադեմիայի մասնավոր անասնապահության ամբիոնի վարիչ։
Մշակել է տավարի տարբեր ցեղերի բարդ վերարտադրական տրամախաչման մեթոդի առանձին խնդիրներ, ստացել բարձր մթերատու եռացեղ (կովկասյան գորշ, ջերսեյան, հոլշտինյան) խառնացեղեր։ Հեղինակ է գիտական աշխատանքների, այդ թվում՝ գիտամանկավարժական բնագավառում։


== Անդամակցություն ==
«Գյուղատնտեսական կենդանիների բուծում, սելեկցիա և վերարտադրություն, գազանաբուծություն» մասնագիտական խորհրդի անդամ (1983)
ՀԳԳԱ թղթակից անդամ (1994)։
Ֆերմերների ազգային միության (ՖԱՄ) նախագահության անդամ (1998)։
ՀՀ ֆերմերների ազգային միավորում, նախագահության անդամ (1998)։
Անասնաբուժական-բժշկագիտության և անասնաբուծության ֆակուլտետ, գիտական խորհրդի անդամ (2009)։
Հեռակա ուսուցման դեպարտամենտ, մեթոդական խորհրդի անդամ (2007)։
«Տնտեսության, նրա ճյուղերի տնտեսագիտություն և կառավարում» մասնագիտական խորհրդի անդամ (2005-2011)։
ՀՀ կենդանաբուժական բժշկագիտության միջազգային ակադեմիայի անդամ (1998-2010)։
ՀՀ Գյուղատնտեսության նախարարություն, գիտատեխնիկական խորհրդի անդամ (2002)։


== Պարգևներ ==
ՀՀ գյուղատնտեսական նախարարության, ՖԱՄԻ, ՀԱԱՀ ոսկե մեդալներ (2000-2010)
ՀՀ վարչապետի պատվոգիր (2010)
ՀՀ գյուղատնտեսության նախարար Ա. Գրիգորյանի պատվոգիր (2008)
ՀՀ գյուղատնտեսության նախարար Զ. Գևորգյանի պատվոգիր (2000)
ՀՀ գյուղատնտեսության նախարար Վ. Մովսիսյանի պատվոգիր (1997)
Սոցիալիստական մրցության հաղթողի կրծքանշան(1984)
Սոցիալիստական մրցության հաղթողի կրծքանշան (1983)
Սոցիալիստական մրցության հաղթողի պատվոգիր (1981)
Սոցիալիստական մրցության հաղթողի պատվոգրեր (1978-1979)
Չադի Հանրապետություն, ԽՍՀՄ դեսպանատան պատվոգր (1978)
Խորհրդային Միության արհմիութենական կենտրոնական կոմիտեի նախագահության կրծքանշան (1973)


== Երկեր ==
Հանձնարարականներ կաթնատու տիպի նախիրների ստեծման վերաբերյալ, 1986 (համահեղինակ)
Տավարաբուծության տեղեկատու, ուսումնական ձեռնարկ, 1995 (համահեղինակ)։
Գյուղատնտեսական կենդանիների կերակրումը, ֆրանսերեն, 1997 (համահեղինակ)։
Անասնաբուծության հիմունքներ, ուսումնական ձեռնարկ, 2001 (համահեղինակ)։
Կենդանիների աճը և զարգացումը։ Ուսումնական ձեռնարկ, ՀՀ Կրթության և գիտության նախարարություն, Հայաստանի ազգային ագրարային համալսարան, Գյուղատնտեսական կենդանիների բուծման և կերակրման ամբիոն, Երևան, ՀԱԱՀ, 2016։


== Ծանոթագրություններ ==


== Արտաքին հղումներ ==
The experiment of Garnik Giloyan (part 1)
Опыт Гарника Гилояна (часть 2)
Զուգարանի թղթի գլանափաթեթի դիրք

Զուգարանի թղթի գլանափաթեթ, թղթե արտադրանք, որն օգտագործվում է սանիտարահիգիենիկ նպատակներով․ թողարկվում է գլանափաթեթներով։ Գլանափաթեթով զուգարանի թուղթը, որպես կանոն, կախում են սռնակով հատուկ բռնիչի վրա։ Կա գլանափաթեթի կախման 2 դիրք՝ թուղթը կախվում է գլանափաթեթի առջևից (դեպի քեզ) կամ հետևից (դեպի պատը)։ Տարբերակներից ցանկացածի ընտրությունը կախված է անձնական նախասիրություններից կամ մարդկանց սովորություններից։ Ամերիկացի սպառողների շրջանում անցկացված հարցումները ցույց են տվել, որ հարցման մասնակիցների 60-70%-ը նախընտրում է «դեպի քեզ» տարբերակը։

Գլանափաթեթի դիրք
		
		

Թեև շատերը այս թեման քիչ կարևոր են համարում, որոշ մարդիկ ակտիվորեն պնդում են իրենց կարծիքն այս հարցի շուրջ։ Chicago Sun-Times թերթի սյունակագիր Էսթեր Լեդերերը 1986 թվականին այս թեմայով հասարակության կարծիքի վերլուծության շրջանակներում շուրջ 15000 նամակ ստացավ, որտեղ գլանափաթեթի կախման դիրքի վերաբերյալ փաստարկներ էին բերվում, որոնք հիմնվում էին դրա օգտագործման գեղագիտության և դյուրության, տարիքի, քաղաքացիների սեռի և նույնիսկ սոցիալ-տնտեսական կարգավիճակի վրա։ Հարցման մասնակիցներից մի քանիսը առաջարկում էին հեռանալ գլանափաթեթի ստիպողական դիրքից՝ պատրաստելով այնպիսի բռնիչներ, որոնք կարող են մի դիրքից մյուսը պտտվել։ Մյուս՝ փոխզիջական տարբերակն էր տարբեր տեսակի՝ միանգամից 2 բռնիչներ ունենալը։
Քննարկմանը միացան նաև գիտնականները։ Այսպիսով, Տեխնոլոգիայի արևելյան ինստիտուտի սոցիոլոգիայի պրոֆեսոր Էդգար Բերնսն իր «Bathroom Politics: Introducing Students to Sociological Thinking from the Bottom Up» հոդվածում նշում է մի քանի պատճառներ, ըստ որոնց զուգարանի թուղթը հետազոտման արժանի առարկա է։ Միչիգանի համալսարանի հոգեբանության պրոֆեսոր Քրիստոֆեր Փեթերսոնը իր աշխատություններում նույնպես նկարագրում է մարդու՝ զուգարանի թղթի ընտրության սկզբունքները՝ ցույց տալով, որ դա կարող է նույնիսկ մարդու ինքնության առանձնահատկություն լինել։ Այս հարցով զբաղվում են նաև այլ գիտնականներ․ թեման քննարկվում է հեռուստատեսությամբ, սրան են նվիրված հայտնի գրքեր։ Հաղոդվում են նաև հայտնի մարդկանց կողմից գլանափաթեթի կախման դիրքի նախապատվությունների մասին։


== Կախման դիրքեր ==
Ավելի հաճախ նշվում են գլանափաթեթի կախման հետևյալ դիրքերը՝

դեպի քեզ (անգլ.՝ over orientation)
ձեռքի մատերով պատերին դիպչելու հնարավորության նվազեցում, որը նվազեցնում է թղթի վրա կեղտի և մանրէների ընկնումը
գլանափաթեթի ծայրի տեսողական հեշտ գտնում
ցույց է տալիս հյուրանոցի, գրասենյակի, հասարակական վայրի մաքրությունը
թղթի արտադրողի ապրանքանիշը տեսնելու հնարավորություն, քանի որ նկարը վերևի հատվածում է գտնվում
դեպի պատը (անգլ.՝ under orientation)
գլանափաթեթի ծայրի թաքցնում, եթե դրա տեսքը փնթի է
նվազեցնում է գլանափաթեթի ետփաթաթումը, եթե որևէ երեխա կամ տնային կենդանի փորձի ետփաթաթել
եթե գլանափաթեթն օգտագործվում է տնակ-ավտոմեքենաներում, շարժման ընթացքում դրա ետփաթաթման հնարավորությունը նվազում է
«Դեպի քեզ» դիրքն օգտագործող մարդկանց մեծամասնության շրջանում տարիքային և սեռային վերլուծություն արվեց․

Հետաքրքիր է, որ 1891 թվականին առաջին զուգարանի թղթի գլանափաթեթի արտոնագրի վրա դրա հեղինակ Սեթ Ուիլերը Նյու Յորքից ցույց է տվել «դեպի քեզ» կախման դիրքը։


== Ծանոթագրություններ ==


== Արտաքին հղումներ ==
Toilet Paper World (անգլ.)
История туалетной бумаги Archived 2016-09-02 at the Wayback Machine.
Զելյոնոե Պոլե (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ Զելյոնոե ՊոլեԶելյոնոե Պոլե (ուկրաիներեն՝ Зелене Поле), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Զելյոնոե Պոլե գյուղում բնակվում էր 578 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիրովի պողոտա (Դոնի Ռոստով)

Կիրովի պողոտա (ռուս.՝ Кировский проспект), պողոտա Ռուսաստանի Դոնի Ռոստով քաղաքում` 42 հայտնի շենքերով, Անտեննայա և Վոլոս քաղաքի անվան փողոցների հարևանությամբ։


== Պատմություն ==
Մինչև հեղափոխությունը Կիրովի պողոտան կոչվել է Բոգատյանովսկի նրբանցք։ Անվանումը կապված է եղել համեղ մաքուր ջրի Բոգատյանովսկի (Բոգատի՝ Հարուստ) աղբյուրի հետ։
Նրբանցքը կառուցապատվում էր։ Այնտեղ հայտնվեցին հրեական հիվանդանոց, երշիկի և այլ գործարաններ, արհեստանոցներ։ 1904 թվականին Բոգատյանովսկի նրբանցք և Նիկոլսկի փողոցի (այժմ` Սոցիալիստիչեսկայա) անկյունում ավարտվեց առևտրային ուսումնարանի շինարարությունը, որը կառուցվել էր Դոնի Ռոստովի առևտրականության գումարներով։
Տրամվայի դեպոյի հետնամասում եղել է մեծ գերեզմանոց, իսկ քիչ հեռու` պարապուտի հետևում` առջևում հսկայական հրապարակով ձիարշավարան։ Ձիարշավարանում 1910-1914 թվականներին կազմակերպվում էին սավառնակների թռիչքներ։ Այստեղ 1910 թվականին վթարի է ենթարկվել ռուս առաջին օդաչուներից մեկը` Սերգեյ Ուտոչկինը, թռիչքներ են կատարել Ադամ Գաբեր-Վլինսկին, Տիմոֆեյ Եֆիմովը, Ալեքսանդր Վասիլևը, Ալեքսանդր Կուզմինսկին։
Պոկրովսկի պուրակի տեղում այն տարիներին գտնվում էր Պոկրովսկի շուկայի հրապարակը։ Կառուցվում էր եկեղեցի, որը խորհրդային իշխանության տարիներին քանդվեց։
Խորհրդային տարիներին Բոգատյանովսկի նրբանցքը վերանվանվեց Կիրովի պողոտա։ 1939 թվականի ապրիլի 30-ին այստեղ բացվեց Սերգեյ Կիրովի հուշարձանը։ 1918 թվականի ապրիլին Սերգեյ Միրոնովիչ Կիրովը եղել էր Ռոստովում կայացած Դոնի հանրապետության Խորհուրդների առաջին համագումարի մասնակից։
Կիրովի հուշարձանն այժմ տեղափոխվել է Պուշկինի փողոցի և Կիրովի պողոտայի անկյուն։


== Պատկերասրահ ==
Շենքեր Կիրովի պողոտայում
		
		
		
		


== Գրականություն ==
Вера Волошинова. Ростов -на-Дону: Кировский проспект// газета «Молот». — 10.08.2012. №№ 111-112 — с. 6.


== Ծանոթագրություններ ==


== Հղումներ ==
Кировский проспект
СТАРЫЕ НАЗВАНИЯ ОСНОВНЫХ УЛИЦ, ПРОСПЕКТОВ И ПЕРЕУЛКОВ РОСТОВА Archived 2017-03-27 at the Wayback Machine.
Киров Сергей Миронович. Деятельность и судьба Archived 2016-10-22 at the Wayback Machine.
Օրել Վերլակ

Օրել Վերլակ (ֆր.՝ Aurelle-Verlac), համայնք Ֆրանսիայի Օկսիտանիա մարզի Ավերոն գավառում:
Բնակչությունը 2010 թվականի դրությամբ կազմում է 165 մարդ, բնակչության խտությունը` 3.02 մարդ/կմ²: Բնակավայրը զբաղեցնում է 54.68 կմ² տարածք:
2016 թվականի հունվարից բնակավայրը Սեն Ժենիեզ դ'Օլթ համայնքի հետ միասին հանդիսանում է Սեն Ժենիեզ դ'Օլթ է դ'Օբրակ համայնքի մաս:


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 165 կմ հյուսիս-արևելք, Ռոդեզ քաղաքից` 39 կմ հյուսիս-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 108 աշխատունակ (15-64 տարեկան)  բնակիչ, որոնցից ակտիվ էին 73-ը, իսկ ոչ ակտիվները` 35: Ակտիվության ցուցանիշը կազմում է 67,6 %: 73 աշխատունակ մարդկանցից աշխատել է 71 անձ (45 տղամարդ և 26 կին): Գործազուրկ են եղել 2 անձ (1 տղամարդ և 1 կին): 35 անաշխատունակներից 4-ը եղել են աշակերտներ կամ ուսանողներ, 27-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թերեզ Բրունսվիկ

Կոմսուհի Թերեզ Բրունցվիկ դը Քորոմպա (կոմսուհի Թերեզա վոն Բրունցվիկ կամ Բրունսվիկ, հուլիսի 27, 1775(1775-07-27)[…], Բրատիսլավա, Հաբսբուրգի միապետություն - սեպտեմբերի 23, 1861(1861-09-23) կամ սեպտեմբերի 17, 1861(1861-09-17), Vácduka, Vác District, Պեշտ, Հունգարիա), հունգարական ազնվականության անդամ, մանկավարժ և շվեյցարացի մանկավարժ Յոհան Պեստալոցցի համախոհն էր։ Նրա հայրը եղել է հունգար կոմս Անտոն Բրունցվիկը, իսկ նրա մայրը եղել է բարոնուհի Աննա Սիբերգը. նրա քույր-եղբայրներն են Ֆրանցը, Ժոզեֆինան և Շարլոտեն։
Նա Հունգարիայում հիմնադրել է մանկապարտեզներ 1828 թվականի հուլիսի 1-ին ՝ Շոտլանդիայի Նյու Լանարկ քաղաքում Ռոբերտ Օուենի օրինակից հետո։ 
Շուտով նախադպրոցական հաստատությունը հայտնի դարձավ ողջ Հունգարիայում և 1837 թվականին Ֆրիդրիխ Ֆրեբելը հիմնեց առաջին "մանկապարտեզը"։ Նա Բուդայում և Պեշտում սկսել է Կանանց ասոցիացիա, ըստ որի, կանայք պետք է կրթություն ստանային և մշտապես աջակցում էր նրանց հավասարությանը։


== Ծանոթագրություններ ==


== Գրականություն ==
La Mara, Beethovens Unsterbliche Geliebte. Das Geheimnis der Gräfin Brunsvik und ihre Memoiren. Leipzig: Breitkopf & Härtel 1909.
La Mara, Beethoven und die Brunsviks, Leipzig: Siegel 1920.
Marianne Czeke, Brunszvik Teréz grófno naplói és feljegyzései [Gräfin Therese Brunsviks Tagebuch und Notizen], Band 1, Budapest 1938.
Proska Benes, Gräfin Brunsvik und die Kleinkindererziehung ihrer Zeit, Szeged 1932.
Կաղապար:NDB
Christa Beichler, Therese von Brunswick und ihr Lebensauftrag zwischen Beethoven und Pestalozzi, Rendsburg: Lohengrin-Verlag, 1993.
Lars Hendrik Riemer (Hg.), Das Netzwerk der ‚Gefängnisfreunde‘ (1830–1872). Carl Joseph Anton Mittermaier|Karl Josef Anton Mittermaiers Briefwechsel mit europäischen Strafvollzugsexperten, Frankfurt am Main: Verlag Klostermann, 2004, ISBN 3-465-03405-8 S. 1491
Gisela Gary: Wir sind keine Tanten! Die Kindergärtnerin: Zur Geschichte eines Frauenberufs in Österreich, Strasshof 2006.
Beethoven aus der Sicht seiner Zeitgenossen in Tagebüchern, Briefen, Gedichten und Erinnerungen, hrsg. von Klaus Martin Kopitz und Rainer Cadenbach unter Mitarbeit von Oliver Korte und Nancy Tanneberger, 2 Bände, München: Henle-Verlag, 2009, Nr. 133–161, ISBN 978-3-87328-120-2.


== Արտաքին հղումներ ==
(Հունգարերեն) http://www.mek.iif.hu/porta/szint/egyeb/lexikon/eletrajz/html/ABC00523/02357.htm
(Գերմաներեն) http://www.aeiou.at/aeiou.encyclop.b/b830508.htm
Նանդա (դերասանուհի)

Նանդա (մարաթհի` नंदा, հունվարի 8, 1939(1939-01-08), Կոլհապուր, Բրիտանական Հնդկաստան, Բրիտանական կայսրություն - մարտի 25, 2014(2014-03-25), Մումբայ, Հնդկաստան), հնդիկ դերասանուհի։ Իր քառասունամյա ստեղծագործական կյանքի ընթացքում նկարահանվել է մոտ 70 մարաթհի և հինդի լեզուներով ֆիլմերում։ Արժանացել է Filmfare Awards մրցանակի` կանացի երկրորդ պլանի լավագույն դերի համար։


== Կենսագրություն ==
Նանդան ծնվել է Մահարաշտրա նահանգում գտնվող Կոլհապուր քաղաքում։ Նրա մայրենի լեզուն մարաթհին էր։ Հայրը ռեժիսոր և դերասան Վինայակ Դամոդար Կարնատակին էր, իսկ մայրը՝ դերասանուհի Մինակշին։ Նանդան ուներ երկու եղբայր և մեկ քույր։ Հորեղբայրը ռեժիսոր Վանկուդրե Ռաջարամ Շանտարամն էր։ Նանդայի եղբայրներից մեկը՝ ռեժիսոր Ջայպրակաշ Կարնատակին, ամուսնացել է դերասանուհի Ջայշրի Տալպադեի հետ։ Նանդայի հայրը մահացել է, երբ նա ութ տարեկան էր։ Որպեսզի նյութապես կարողանար ապահովել ընտանիքին, նա սկսեց նկարահանվել կինոյում ` հանդես գալով մանկական դերերով։ Մեծահասակ տարիքում իր առաջին դերը նա խաղացել է 1956 թվականին, իր հորեղբոր` «Toofan Aur Deeya» կինոնկարում։ Հիմնականում Նանդան հանդես էր գալիս երկրորդական դերերով։ Այդպիսի ֆիլմերից էին «Ծաղիկը փոշու մեջ» (1959 թ.) և «Սև շուկա» (1960 թ.) կինոնկարները։ Այդ պատճառով նրան հաճախ անվանում էին կրտսեր քույրիկ։ 1959 թվականին նկարահանված «Կրտսեր քույրիկը» կինոնկարը նրան դարձրեց հանրաճանաչ։ Այդ ֆիլմում նրա խաղընկերը Բալռաջ Սահնին էր։
Հետագա տարիներին Նանդան դարձավ Բոլիվուդի առաջատար դերասանուհիներից մեկը։ Այդ տարիների նրա ֆիլմերից էին «Մենք երկուսով ենք» (1961 թ.), «Միստերիա» («Գաղտնի ծիսակատարություն» 1965 թ.) կինոնկարները։ Սակայն նրա ամենահայտնի դերերից մեկը 1965 թվականին նկարահանված «Երբ բացվում են ծաղիկները» կինոնկարում կերտած կերպարն էր, որտեղ նրա խաղընկերը Շաշի Կապուրն էր։ Ֆիլմի հաջողությունից հետո Նանդան Շաշի Կապուրի հետ նկարահանվեց ևս յոթ ֆիլմում։ 1969 թվականին նա Ռաջեշ Կհաննայի հետ նկարահանվեց «Պատահականություն» կինոնկարում, որի համար նա ներկայացվեց Filmfare Award-ի՝ կանացի լավագույն դերի համար։ Ընդհանուր առմամբ Նանդան այդ մրցանակին ներկայացվել է հինգ անգամ` «Bhabhi» (1957 թ.), «Aanchal» (1960 թ.), «Պատահականություն» (1969 թ.), «Քայլ առ քայլ» (1981 թ.) և «Սիրային հիվանդություն» (1982 թ.) ֆիլմերի համար, սակայն մրցանակն ստացել է միայն «Aanchal» կինոնկարի համար։
Նանդայի հետագա ֆիլմերից են «Հողն է կանչում» (1969 թ.), «Հանուն սիրո» (1969 թ.), «Արդարադատություն» (1971 թ.) և այլ կինոնկարներ։ 1972 թվականին Մանոջ Կումարի «Աղմուկ» կինոնկարում կատարելով ոչ մեծ դեր, Նանդան սկսեց նկարահանվել հազվադեպ։ Նա իր վերջին ֆիլմերում հիմնականում կատարում էր մայրերի դերեր։


== Անձնական կյանքը ==
Իր ողջ կյանքում Նանդան չի ունեցել ոչ մի սիրավեպ, իսկ երբ նրան սիրահետում էին, նա հրաժարվում էր ամուսնանալուց։ Դա հիմնականում նրա ամաչկոտ ու երկչոտ բնավորության արդյունքն էր։ Այնուամենայնիվ 1992 թվականին նրան համոզեցին ամուսնանալ ռեժիսոր Մանմոհան Դեսաիի հետ։ Երկու տարի անց՝ 1994 թվականին Դեսաին զոհվեց՝ ցած ընկնելով պատշգամբից, իսկ Նանդան մինչև կյանքի վերջը մնաց միայնակ։ Նա ընկերական հարաբերություններ էր պահպանում բոլիվուդյան դերասանուհիներ Վահիդա Ռեհմանի, Հելենի և Մալա Սինհայի հետ։
Նանդան մահացել է 2014 թվականի մարտի 25-ին՝ իր տանը, սրտի նոպայից։


== Մասնակի ֆիլմագրությունը ==


== Ծանոթագրություններ ==
Սոլարոլո

Սոլարոլո  (իտալերեն՝ Solarolo), քաղաք Իտալիայում՝ Էմիլիա Ռոմանիա մարզում, Ռավեննա գավառում։
Բնակչությունը կազմում է 4336 մարդ (2008 թվականի տվյալներով), խտությունը՝ 167 մարդ/կմ²։ Զբաղեցնում է 26 կմ²։ Փոստային ինդեքս՝ 48027, հեռախոսային կոդ՝ 0546։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք՝ http://www.comune.solarolo.ra.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կինայմ

Կինայմ (ֆր.՝ Kienheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 582 մարդ, բնակչության խտությունը` 183.02 մարդ/կմ²։ Բնակավայրը զբաղեցնում է 3.18 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 18 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 383 աշխատունակ (15-64 տարեկան)  բնակիչ, որոնցից ակտիվ էին 283-ը, իսկ ոչ ակտիվները` 100։ Ակտիվության ցուցանիշը կազմում է 73,9 %։ 283 աշխատունակ մարդկանցից աշխատել է 270 անձ (138 տղամարդ և 132 կին)։ Գործազուրկ են եղել 13 անձ (6 տղամարդ և 7 կին)։ 100 անաշխատունակներից 30-ը եղել են աշակերտներ կամ ուսանողներ, 61-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չիֆթքիլիսա

Չիֆթքիլիսա կամ Չիֆթքիլիսե (Վերին Ջինիս, վրաց.` ჩივთქილისა), հայաբնակ գյուղ Վրաստանի Քվեմո Քարթլիի մարզի Ծալկայի շրջանում, Ծալկայից 20 կմ հյուսիս։ Գտնվում է ծովի մակարդակից 1831 մ բարձրության վրա։


== Բնակչություն և տնտեսություն ==
Համաձայն 2014 թվականի տվյալների, գյուղն ուներ 345 բնակիչ, հիմնականում հայեր, ովքեր զբաղվում են հացահատիկային բույսերի, կարտոֆիլի և կերային կուլտուրաների մշակությամբ, ինչպես նաև անասնապահությամբ։
Գյուղն ունի միջնակարգ դպրոց, մանկապարտեզ, ակումբ և գրադարան։


== Պատմական ակնարկ ==
Գյուղի անվանումը թուրքերենից թարգմանաբար նշանակում է «Զույգ եկեղեցի»։ Բնակիչների նախնիները եկել են Էրզրումի նահանգի համանուն գյուղից` 1830 թվականին։
Չիֆթքիլիսայում է ծնվել Խորհրդային Միության հերոս Աշոտ Ղազարյանը։


== Ծանոթագրություններ ==
Բարանովկա (գյուղ, Տյոմկինսկի շրջան)

Անվան այլ կիրառումների համար տե՛ս՝ ԲարանովկաԲարանովկա (ռուս.՝ Барановка), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր-Վոլինի շրջան

Վլադիմիր-Վոլինի շրջան (ուկրաիներեն՝ Володимир-Волинський район), շրջան Ուկրաինայի Վոլինի մարզում։
Ստեղծվել է 1940 թվականին։ Վարչական կենտրոնը՝ Վլադիմիր-Վոլինսկի։


== Աշխարհագրություն ==
Շրջանի տարածքի մակերեսը կազմում է 1038 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 28446 մարդ։ Բնակչության խտությունը կազմում էր 27,4 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կասանո ալլո Յոնիո

Կասանո ալո Յոնիո (իտալերեն՝ Cassano allo Ionio), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 17 277մարդ, բնակչության խտությունը կազմում է 112 մարդ/կմ²։ Զբաղեցնում է 154 կմ² մակերես տարածք։ Փոստային ինդեքսն է՝ 87070։ Հեռախոսային կոդը՝ (+39) 0981։
Բնակավայրի հովանավորն է սուրբ նահատակ Վլաս Սեբաստացին։ Տոնը նշվում է ամեն տարի փետրվարի 3-ին։


== Ծանոթագրություններ ==
Խամ (քաղաք)

Խամ (գերմ.՝ Cham ZG), քաղաք Շվեյցարիայի Ցուգ կանտոնում, Ցուգ լճի ափին։ Զբաղեցնում է 17.8 քառակուսի կիլոմետր տարածք։ 2017 թվականի դեկտեմբերի 31-ի տվյալներով քաղաքում ապրում էր 16,571 մարդ, որոնց գերակշիռ մեծամասնությունը՝ 85.7%-ը գերմանախոս էր։


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները</ref>


== Պատմություն ==

Հնագիտական պեղումների արդյունքները վկայում են, որ Ցուգ լճի ափերը բնակեցված են եղել դեռևս 6000 տարի առաջ։ Խամի մերձակայքում պեղվել են նաև միջին և ուշ բրոնզի դարաշրջանների բնակավայրերի ավերակներ։ Իսկ Հագենդորն գյուղում 1944–45 թվականներին հայտնաբերվել է հին հռոմեական ժամանակների ջրաղաց, Հայլիգկրոյցում՝ այդ նույն ժամանակների պահեստարան։
Բնակավայրի «Խամ» անվանումը նշանակում է գյուղ և վերագրվում է Ցուգ լճի ափին հարյուրավոր տարիներ առաջ գոյություն ունեցած կելտական մեծ բնակավայրին։ Արևմտյան հռոմեական կայսրության կործանումից հետո այստեղ ալեմանյան բնակավայր է եղել։ Պատմական փաստաթղթերում այն որպես Խամա քաղաք հիշատակվել է 858 թվականի ապրիլի 16-ին Լուի Գերմանացու նվիրատվական արձանագրության մեջ, որտեղ թագավորը նշում է, որ Խամա քաղաքը ընծայում է Ցյուրիխի Ֆրաումյունստեր վանքի աբբայությանն անդամագրված իր դստերը՝ Հիլդեգարդին։
1360 թվականին Խամին շնորհվել է խարտիա և իրավունք է վերապահվել ունենալու իր շուկան։


== Պատմամշակութային հուշարձաններ ==
Խամի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ նորքարեդարյան լճափնյա Eslen բնակավայրը, Ֆրաուենտալի ցիստերցյան վանքը, սբ. Անդրեասի միջնադարյան ամրոցը, հին քաղաքամասի երկու շենք ու աղյուսապատ մի բակ։ Հիշատակման արժանի պատմամշակութային հուշարձաններից է նաև 18-րդ դարում ուշ բարոկկոյի ճարտարապետական ոճով կառուցված St. James եկեղեցին՝ 15-րդ դարի գոթիկա ոճի աշտարակով հանդերձ։


== Պատկերասրահ ==

		
		
		
		
		
		
		
		
		
		
		
		
		
		
		


== Անվանի անձինք ==

Վիկտոր Վիլլիգեր (1868 – 1934) - քիմիկոս, Baeyer-Villiger օքսիդացիայի հայտնագործողը
Ռոբերտ Շիս (1896 – 1956) - նկարիչ, նաև՝ Պապական գվարդիայի անդամ
Ջորջ Փեյջ - լեռնադահուկորդ, 1936 թվականի ձմեռային օլիմպիական խաղերի մասնակից
Կոռա Հուբեր (ծնվ. 1981) - բոբսլեյիստ, 2006 թվականի ձմեռային օլիմպիական խաղերի մասնակից
Պրիսկա Դոպման (ծնվ. 1971) - խճուղային հեծանվորդ, 2008 թվականի ամառային օլիմպիական խաղերի մասնակից
Մարտին Էլմիգեր (ծնվ. 1978) - խճուղային հեծանվորդ, Շվեյցարիայի չեմպիոն 2001, 2005, 2010 և 2014 թթ.


== Ծանոթագրություններ ==


== Արտաքին հղումներ ==
Պաշտոնական կայքէջ (գերմ.)
Լուսանկարներ, թվեր, փաստեր (գերմ.)
Զբոսաշրջություն Archived 2019-08-10 at the Wayback Machine. (գերմ.)
Զիփ2

Zip2-ը մի ընկերություն էր, որը տրամադրում և լիցենզավորում էր թերթերի առցանց քաղաքային ուղեցույց։ Ընկերությունը հիմնադրվել է Կալիֆոռնիա նահանգի Պալո Ալտո քաղաքոոմ 1995 թվականին եղբայրներ Իլոն և Քիմբալ Մասկերի և Գրեգ Քուրի կողմից։ Սկզբում Գլոբալ Լինքը աշխատում էր տեղական ընկերությունների հետ,:61  սակայն հետագայում սկսեց օժանդակել թերթերի առցանց ուղեցույցներին, նախքան Compaq Computer-ի կողմից ձեռք բերվելը։


== Պատմություն ==
Գլոբալ Լինք Ինֆորմացիոն ցանցը հիմնադրվել է 1995 թվականին Իլոն և Քիմբալ Մասկ եղբայրների և Գրեգ Կուրիի կողմից Կալիֆոռնիայի Պալո Ալտո քաղաքում, մի քանի ներդրողների չնչին գումարով, և Կուրիի կողմից հատկացված 6,000 ԱՄՆ դոլարով։ Էշլի Վենսի Իլոն Մասկի կենսագրության գրքի մեջ ասվում է, որ Մասկի հայրը, Էրոլ Մասկը, այդ ժամանակահատվածում տրամադրել է 28,000 ԱՄՆ դոլար, սակայն Մասկը հետագայում հերքել է այդ փաստը։
Սկզբում Գլոբալ Լինքը տեղական ընկերություններին տրամադրում էր օգտատերերին կապող և ուղղորդող ծառայություններ։:61 Առաջին համակարգը ստեղծելու համար Իլոն Մասկը միացրել է անվճար Նավտեք տվյալների բազան, Պալո Ալտոյի բիզնեսների տվյալների բազայի հետ։
1996 թվականին Գլոբալ Լինքը Մոհր Դավիդով Ձեռնարկությունից ստացել է 3 միլիոն ԱՄՆ դոլար ներդրում և պաշտոնապես փոխել է իր անունը Zip2 Դավիդով Ձեռնարկությունը փոխեց Zip2- ի հիմնարար ռազմավարությունը։ Իլոն Մուսկը նշանակվել էր գլխավոր տեխնոլոգիայի պատասխանատու և Ռիչ Սորկին դարձել էր գլխավոր գործադիր տնօրեն։ Zip2-ն իր «պաշտոնական կարգախոսը» անվանեց «Մենք ուժ ենք տալիս»։ Zip2-ը համագործակցեց Նյու Յորք Թայմսի, Նայթ Ռիդրի և Hearst կորպորացիայի հետ և նրա համագործակցությունը թերթերի հետ, այն դարձրել է «ԱՄՆ-ի թերթերի ոլորտի առցանց քաղաքային ուղեցույցերի առաջնորդը», ըստ «Խմբագիր և Հրատարակիչ» պարբերականի ։
1998 թվականին ընկերությունը համագործակցել է մոտ 160 թերթերի, այդ թվում ` Նյու Յորք Թայմսի հետ։ Հիմնադիր Իլոն Մասկի խոսքերով, այդ թերթերից 20-ը հանգեցրել են լայնածավալ քաղաքի ուղեցույցներին։ Նյու Յորք Թայմսը հաղորդել է, որ Zip2-ը նաև թերթեր է տրամադրել առցանց գրացուցակով, օրացույցով և էլեկտրոնային փոստով, իրենց հիմնական առաջարկի հետ միասին։


== Ծանոթագրություններ ==
Նովոսելսկոե (գյուղ, Խասավյուրտովսկի շրջան)

Նովոսելսկոե (ռուս.՝ Новосельское), գյուղ Ռուսաստանի Դաղստան հանրապետության Խասավյուրտովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3437 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիթ Անդղուլաձե

Դավիթ Իասոնիի Անդղուլաձե (հոկտեմբերի 15, 1895(1895-10-15), Քութայիսի նահանգ, Կովկասի փոխարքայություն, Ռուսական կայսրություն - նոյեմբերի 29, 1973(1973-11-29), Թբիլիսի, Վրացական ԽՍՀ, ԽՍՀՄ), վրաց խորհրդային, օպերային արտիստ (դրամատիկ տենոր)։ ԽՍՀՄ ժողովրդական արտիստ (1950 թ.)։ 


== Կենսագրություն ==
1925–1955 թթ. եղել է Թբիլիսիի Փալիաշվիլու անվան օպերայի և բալետի թատրոնի մենակատար 1958 թվականից Թբիլիսիի կոնսերվատորիայի պրոֆեսոր է։ ԽՄԿԿ անդամ 1946 թվականից


== Դերեր ==
Գլխավոր դերերից են՝ Տարիել (Մշևելիձեի «Ասք Տարիելի մասին», Աբեսալոմ, Մալխազ (Փալիաշվիլու «Աբեսալոմ և էթերի», «Դաիսի»), Խյոզե (Բիզեի «Կարմեն») և այլն։


== Մրցանակներ ==
ԽՍՀՄ պետական մրցանակ 1947 թ.


== Վախճան ==
Անդղուլաձեն մահացել է 1973 թվականի նոյեմբերի 29-ին, Վրաստանում։
Օդային ղեկեր

Օդային ղեկեր, շարժուն մակերևույթներ, որոնք ստեղծում են թռիչքի ժամանակ թռչող ապարատի կառավարման համար անհրաժեշտ աերոդինամիկ ուժ և աերոդինամիկ մոմենտ։ Նորմալ սխեմայով ինքնաթիռները, ունեն բարձրության ղեկ, շրջադարձի ղեկ, էլերոն (կողաթեքման ղեկ)։ «Անպոչ» տիպի ինքնաթիռներում բարձրության ղեկերը փոխարինված են թևի ետևի եզրին տեղադրված էլերոններով։ Թևի փոփոխելի սլաքաձևությամբ ինքնաթիռներում էլերոնները փոխարինված են կայունարարի դիֆերենցիալ կառավարումով։ Ի տարբերություն գազային ղեկի օդային ղեկերը նախատեսված են հարյուրավոր կմ/ժ արագությամբ թռչող ապարատների թռիչքը կառավարելու համար։ Մեծ վերամբարձ ուժ ունեցող թևերով թռչող ապարատներում օդային ղեկերի գործողությունը հանգում է աերոդինամիկ մոմենտի կառավարմանը։
Արփայի կամուրջ

Արփայի կամուրջ, եռակամար կամուրջ Հայաստանի Վայոց Ձորի մարզոււմ, Արաքսի ձախակողմյան վտակ Արփայի վրա, այժմյան Արենի գյուղի հյուսիս-արևելյան մասում, հէկ-ի մոտ։ Ստեփանոս Օրբելյանի վկայությամբ կառուցել է Նորավանքի առաջնորդ Սարգիս եպիսկոպոսը (1265-1287 թվականներին)՝ Տարսաիճ Օրբելյան իշխանի կարգադրությամբ։


== Ծանոթագրություններ ==
830

830 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 830 թվականն է, 
IX դարի 30-րդ տարին։


== Դեպքեր ==


== Ծնունդներ ==


== Մահեր ==
Բերխա

Բերխա (իսպ.`Berja), մունիցիպալիտետ Իսպանիայում` Ալմերիա պրովինցիայում (Անադալուսիա ինքնավար մարզում)։ Մունիցիպալիտետը գտնվում է Պոնիենտե Ալմերենս շրջանում։ Զբաղեցնում է 218 կմ2 տարածք։ Բնակչությունը՝ 15325 մարդ (2010 թվականի տվյալներով)։ Գտնվում է պրովինցիայի վարչական կենտրոնից 52 կմ հեռավորության վրա։


== Ժողովրդագրություն ==
պաշտոնական կայք
Berja — Sistema de Información Multiterritorial de Andalucía Archived 2006-08-19 at the Wayback Machine.
Berja — Diputación Provincial de Almería Archived 2006-04-24 at the Wayback Machine.
Օսթերհոֆեն

Օսթերհոֆեն (գերմ.՝ Osterhofen), քաղաք Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 11 669 մարդ է (2010 թվականի դեկտեմբերի 31–ի տվյալներով)։ Զբաղեցնում է 111,19 կմ² տարածք։ Պաշտոնական կոդ՝ 09 2 71 141։


== Ծանոթագրություններ ==


== Արտաքին հղումներ ==
Պաշտոնական կայք
Միշել Լի

Միշել Լի (անգլ.՝ Michele Lee, հունիսի 24, 1942(1942-06-24), Լոս Անջելես, Կալիֆոռնիա, ԱՄՆ), ամերիկյան դերասանուհի, երգչուհի, պրոդյուսեր և ռեժիսոր։ Հանդիսատեսին առավել հայտնի է CBS-ի «Հանգիստ հանգրվան» երկարօրյա փրայմ-թայմ օճառային օպերայում խաղացած Կարեն Մաքքենզի դերով։ Այստեղ նա նկարահանվել է 1979 թվականից մինչև 1993 թվականը՝ հայտնվելով շոուի բոլոր 344 դրվագներում։ Այս դերի համար նա 1982 թվականին առաջադրվել է «Էմմի» մրցանակաբաշխությանը, ինչպես նաև 5 մրցանակ է ստացել Օճառային օպերայի համար։ Ապա Լին խաղացել է բրոդվեյյան թատրոնում, երկու անգամ առաջադրվել է Թոմի մրցանակաբաշխության համար։ Կինոարտադրության մեջ ունեցած ներդրման համար Հոլիվուդյան փառքի ծառուղում արժանացել է աստղի։


== Կյանք և կարիերա ==
Միշել Լին ծնվել է Լոս-Անջելեսի Կալիֆորնիա նահանգում։ Նա ունի ռուսական, հունգարական և լեհական արմատներ։ Միշելն իր նորամուտը նշել է «Ինչպես հաջողության հասնել բիզնեսում՝ ոչինչ չանելով» ֆիլմում, այնուհետև հաջողության է հասել «Սիրահարված մանկիկը» (1968) և «Կոմիկ» (1969) ֆիլմերում, որոնցից երկուսն էլ հաջողություն են ունեցել կինովարձույթում։ 1974 թվականին նա առաջադրվել է «Թոնի» մրցանակի Seesaw մյուզիքլում ելույթի համար։
Միշել Լին առավել հայտնի է դարձել «Հանգիստ հանգրվան» ֆիլմով, որը դարձել է հեռուստատեսության ամենաերկար դրամաներից մեկը՝ նկարահանվելով 14 եթերաշրջան։ Երկար ժամանակ դերասանուհուն էր պատկանում փրայմ-թայմի մեկ կերպարի ռեկորդը (14 տարի), սակայն 2008-ին Էպատա Մերկերսոնը գերազանցում է այն։ Լին «Էմմի» մրցանակի է արժանացել 1982 թվականին դրամատիկական հեռուստասերիալում կնոջ լավագույն դերի համար անվանակարգում, ինչպես նաև շահել է ևս մի քանի մրցանակ։
Սերիալի նկարահանման ավարտից հետո Լին նկարահանվել է հեռուստատեսության համար արված մի քանի ֆիլմերում։ 1994 թվականին նա գլխավոր դեր է խաղացել «Մեծ երազանքներ և կոտրված սրտեր. Դոտի Ուեսթի պատմությունը» կենսագրական ֆիլմում, ինչպես նաև 1996 թվականին «Իմ սիրելի տոնը» դրամայում։ 2000-ականներին դերասանուհին էկրաններին հայտնվել է ընդամենը երկու անգամ՝ 2004 թվականին «Ահա և Փոլին » ֆիլմում և մեկ տարի անց «Ուիլ և Գրեյս» սիթքոմում։ Նա Բրոդվեյ է վերադարձել «The Tale of the Allergists Wife» պիեսով՝ ստանալով «Թոնի»-ի ևս մեկ անվանակարգ։
1998 թվականին կինոարտադրության մեջ ունեցած ներդրման համար Հոլիվուդյան փառքի ծառուղում արժանացել է աստղի։


== Ընտրված ֆիլմագրություն ==
1967 թ.՝ Ինչպես հաջողության հասնել բիզնեսում՝ ոչինչ չանելով
1968 թ.՝ Ֆոլկսվագեն-բզեզ
1969 թ.՝ Կոմիկը
1979 թ.՝ Ճրթճրթան
1979-1993 թթ.՝ Հանգիստ հանգրվան (344 էպիզոդ)
1997 թ.՝ Հանգիստ հանգրվան. Վերադարձ դեպի փակուղի
2004 թ.՝ Ահա և Փոլլին (2004)


== Ծանոթագրություններ ==
Աստերոիդների ցանկ (306301-306400)

Աստերոիդների ցանկ (306201-306300)  • Աստերոիդների ցանկ  • Աստերոիդների ցանկ (306401-306500)
 Աստերոիդների ցանկ (306201-306300)  • Աստերոիդների ցանկ  • Աստերոիդների ցանկ (306401-306500)
Բար Պալի

Բար Պալի (ծննդյամբ՝ Վարվարա Ալեքսանդրովնա Պալեյ), (անգլ.՝ Bar Paly, ապրիլի 29, 1982(1982-04-29), Նիժնի Տագիլ, ՌԽՖՍՀ, ԽՍՀՄ), իսրայելցի և ամերիկացի մոդել և դերասանուհի, ծնվել է ԽՍՀՄ-ում, հրեական ընտանիքում.։


== Կենսագրություն ==
Վարվարա Պալեյը ծնվել է 1985 թվականի ապրիլի 29-ին Նիժնի Տագիլում։ 7 տարեկանում նա ծնողների հետ տեղափոխվել է Իսրայել՝ Թել Ավիվ։ 17 տարեկանում նա սկսել է իր մոդելային կարիերան։ Նկարահանվել է «Maxim», «Sports Illustrated» ամսագրերի համար, «Sports Illustrated»։ 2014 թվականին նա զբաղեցրել է 66-րդ տեղը Maxim ամսագրի Hot 100 ցուցակում։ 
Հեռուստատեսությունում իր նորամուտը նշել է 2003 թվականին։ «Pain & Gain», «Օդային մարշալ», «Ձեռք մեկ միլիոն դոլարով» ֆիլմերում նկարահանվելուց հետո հայտնիություն է ստացել։ 
2011 թվականին նա հնչյունավորել է «L.A. Noire» համակարգչային խաղը։ 

2015 թվականից նա նկարահանվել է «Ծովային ոստիկանություն․ Լոս Անջելես» հեռուստասերիալում։


== Անձնական կյանք ==
2007-ից 2018 թվականներին նա ամուսնացել է կանադացի ռեժիսոր Յան Քեսների հետ։ 2016 թվականի օգոստոսի 14-ին նա դարձել է ԱՄՆ քաղաքացի։


== Ծանոթագրություններ ==


== Արտաքին հղումներ ==
Official website (archived version)
Bar Paly Internet Movie Database կայքում
32-րդ հարավային զուգահեռական

32-րդ հարավային զուգահեռականը հասարակածից 32° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 94 492 մ երկարություն։
Հեռավորությունը՝
հասարակածից` 3542 կմ
հարավային բևեռից` 6460 կմ
Զուգահեռականի երկարության 83%-ն անցնում է ջրային տարածքներով։


== Քաղաքներ ==
Րիու Գրանդի (Բրազիլիա)


== Զուգահեռականով հատվող տարածքները ==


== Տես նաև` ==
33-րդ հարավային զուգահեռական
31-րդ հարավային զուգահեռական
32-րդ հյուսիսային զուգահեռական


== Ծանոթագրություններ ==
Չեստեր շրջան (Փենսիլվանիա)

Անվան այլ կիրառումների համար տե՛ս՝ Չեստեր շրջան (այլ կիրառումներ)Չեստեր շրջան (անգլ.՝ Chester County), ԱՄՆ Փենսիլվանիա նահանգի 67 վարչական միավորներից մեկը։ Պաշտոնապես կազմավորվել է 1682 թվականի նոյեմբերին։ 2010 թվականի դրությամբ բնակչության թիվը կազմում էր 498 886 մարդ, իսկ 2014 թվականի դրությամբ՝ 512 784 մարդ։ Շրջկենտրոնը Վեստ Չեստեր բնակավայրն է։


== Աշխարհագրություն ==
ԱՄՆ վիճակագրության բյուրոյի տվյալներով շրջանի մակերեսը կազմում է 1 968,402 կմ², որոնցից 1 958,042 կմ²-ն զբաղեցնում է ցամաքը, իսկ 4,000 կմ²-ն կամ 0,510 %-ը՝ ջրային տարածքները։


=== Հարևան շրջաններ ===
Բերկս շրջան (հյուսիս)
Մոնտգոմերի շրջան (հյուսիս-արևելք)
Դելավեր շրջան (արևելք)
Նյու Քասլ շրջան (հարավ-արևելք)
Սեսիլ շրջան (հարավ)
Լանկաստեր շրջան (արևմուտք)


== Բնակչություն ==
2010 թվականի դրությամբ բնակչության թիվը կազմում էր 498 886 մարդ, իսկ 2014 թվականի դրությամբ՝ 512 784 մարդ։ Բնակչության խտությունը կազմում էր 264 մարդ/կմ²։ Շրջանի տարածքում հաշվվում էր 163 773 բնակելի շինություն՝ մոտ 84,00 շինություն/կմ² խտությամբ։ Ռասայական կազմը հետևյալն է՝ սպիտակամորթներ - 89,21 %, աֆրոամերիկացիներ - 6,24 %, արմատական ամերիկացիներ (հնդկացիներ) - 0,15 %, ասիացիներ - 1,95 %, հավայացիներ - 0,03 %, այլ ռասաների ներկայացուցիչներ - 1,35 %, երկու կամ ավելի ռասաներ ներկայացուցիչներ - 1,06 %։ Իսպանախոսները կազմում են բնակչության 3,72 %-ը՝ ռասայից անկախ։
Տարիքային կազմը հետևյալն է՝ 26,20 % - 18 տարեկանից փոքր, 7,90 % - 18-24 տարեկան, 30,40 % - 25-44 տարեկան, 23,80 % - 45-64 տարեկան և 23,80 % 65 և ավելի բարձր։ Շրջանի բնակչի միջին տարիքը 37 տարեկան է։ Յուրաքանչյուր 100 կնոջը բաժին է ընկնում 96,40 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 93,10 տղամարդ։


== Ծանոթագրություններ ==